Þegar ökumenn stefna inn á akbrautir eftir aðreinum lenda þeir oft í vandræðum með að komast inn í umferðina sem fyrir er Oftast er það vegna þess að bíllinn er ekki á sama hraða og umferðin eða þá að ökumenn gefa honum ekki svigrúm til að komast inn á brautina . Hægt er að leysa þetta með tillitssemi og hæfni . Í 20. grein umferðarlaga kemur fram að þar sem tvær samhliða akreinar renna saman í eina á vegi skulu ökumenn aka þannig að eitt ökutæki fari í senn af hvorri akrein eftir því sem við verður komið og umferðarmerki gefa það til kynna ( tannhjólaaðferð ) . Þegar komið er inn á akbraut af aðrein skal : Gefa stefnuljós og nota hliðarspegla bílsins til að gæta að plássi Líta snöggt til hliðar til að tryggja að engir bílar séu nærri Gæta þess að missa ekki athyglina af því sem framundan er Ná upp sama hraða og umferðin sem farið er inn í og síðan sveigja varlega inn á brautina Sé ekið á tveggja akreina götu sem aðrein liggur að skal : Setja sig í spor þess sem ætlar að komast inn á brautina Víkja yfir á vinstri akrein og gefa þar með ökumanni pláss Skapa rými með því að hafa nóg bil á milli þín og næsta bíls fyrir framan Þegar farið er af akbraut inn á frárein skal fara inn á hana eins fljótt og hægt er og forðast þar með að trufla og hægja á umferð sem er á akbrautinni .